**სსიპ - კოლეჯი „თბილისის ხელოვნების კოლეჯი“**

**ერთწლიანი სამოქმედო გეგმა**

**(2022)**

**თბილისი**

**ინფორმაცია**

**სსიპ - კოლეჯი „თბილისის ხელოვნების კოლეჯის“ შესახებ**

ავტორიზებული სახელმწიფო საგანმანათლებლო დაწესებულება სსიპ - კოლეჯი „თბილისის ხელოვნების კოლეჯი“ დაფუძნებულია საქართველოს განათლების, მეცნიერების, კულტურისა და სპორტის მინისტრის 2019 წლის 19 ივნისის №121/ნ ბრძანების საფუძველზე.

კოლეჯის მიზანია პროფესიული საგანმანათლებლო პროგრამების, სხვადასხვა ტრენინგ-კურსების/მოკლევადიანი პროფესიული საგანმანათლებლო პროგრამების, პროფესიული მომზადების პროგრამების, პროფესიული გადამზადების პროგრამების და სხვა პროგრამების შესაბამისი მატერიალურ-ტექნიკური ბაზის ჩამოყალიბება, პროფესიული განათლების მაღალი ხარისხის უზრუნველყოფა, შრომის ბაზრის მოთხოვნების შესაბამისი და პროფესიული სტუდენტის/მსმენელის საჭიროებებზე, შესაძლებლობებსა და ინტერესებზე ორიენტირებული პროფესიული საგანმანათლებლო სასწავლო პროგრამების განხორციელება, მაღალკვალიფიციური, შრომის ბაზართან ადაპტირებული, კონკურენტუნარიანი სპეციალისტების მომზადება. კოლეჯში შემუშავებული საგანმანათლებლო პროგრამები მორგებულია თანამედროვე ბიზნესის მოთხოვნებს და თეორიულ სწავლებასთან ერთად პრაქტიკული უნარ-ჩვევების გამომუშავებას უზრუნველყოფს.

კოლეჯში შემუშავებული საგანმანათლებლო პროგრამების განსახორციელებლად ხელშეკრულებები გაფორმებულია მაღალკვალიფიციურ სპეციალისტებთან და პროფესიული განათლების მასწავლებლებთან. ისინი მუდმივად გადამზადდებიან სხვადასხვა ტრენინგებსა და სემინარებში. ცენტრი აღჭურვილია საგანმანათლებლო პროგრამების განხორციელებისთვის შესაბამისი ტექნიკით, არსებობს თანამედროვე სალექციო აუდიტორიები, მუდმივად ინტერნეტში ჩართული კომპიუტერული კლასები. სასწავლო ინფრასტრუქტურა ყველანაირ საშუალებას იძლევა, რათა პროფესიულმა სტუდენტებმა/მსმენელებმა ხარისხიანი სწავლება გაიარონ.

მაქსიმალურად ვთანამშრომლობთ კერძო ბიზნესთან, რათა შრომის ბაზარზე ჩვენი კურსდამთავრებულები, მათ შორის, შშმ/სსსმ-სტუდენტები წარმატებული იყვნენ.

საკონტაქტო ინფორმაცია:

სსიპ – კოლეჯი „თბილისის ხელოვნების კოლეჯი“

მისამართი: **საქართველო, ქ. თბილისი, ზ.ანჯაფარიძის 5**

[www.artcollege.edu.ge](http://www.artcollege.edu.ge)

ტელ: **+ 995 551290004**

ხელმძღვანელი: **ირაკლი ფაჩულია**

**საგანმანათლებლო დაწესებულების ხედვა, მისია და მიზნები**

კოლეჯის ხედვაა, 2025 წლისათვის კოლეჯი იყოს კერძო და სახელმწიფო სექტორებისთვის მიმზიდველი პარტნიორი და მიმართულებების შესაბამისად დააკმაყოფილოს შრომის ბაზრის მოთხოვნა კვალიფიციურ სამუშაო ძალაზე.

„თბილისის ხელოვნების კოლეჯი“-ს მისიაა სწორ და გეგმაზომიერ განვითარებაზე დაფუძნებით მოახდინოს სახელოვნებო დარგების მჭიდრო ურთიერთკავშირი; მათში ახალი გამოწვევების, იდეებისა და ნოვაციების სინთეზი ტრადიციულად არსებულ ცოდნასა და გამოცდილებასთან.

პროფესიული საგანმანათლებლო დაწესებულების მიზნები და ამოცანები:

1. ქვეყანაში და რეგიონში ერთ-ერთი წამყვანი კულტურულ-საგანმანათლებლო ცენტრის შექმა;
2. ყველა საფეხურის/დონის პროფესიული საგანმანათლებლო პროგრამების, მოკლე ციკლის საგანმანათლებლო პროგრამების, პროფესიული მომზადების პროგრამების, პროფესიული გადამზადების პროგრამების განხორციელება;
3. პროფესიული განათლების თანამედროვე მატერიალურ-ტექნიკური ბაზის ჩამოყალიბება;
4. პროფესიული განათლების სწავლის მაღალი ხარისხის უზრუნველყოფა;
5. ადგილობრივი პროფესიული კადრების მომზადება ხელოვნებაში პედაგოგიკის სფეროში;
6. შრომის ბაზრის მოთხოვნების შესაბამისი და პიროვნების მოთხოვნებზე, შესაძლებლობებსა და ინტერესებზე ორიენტირებული პროგრამების, პროფესიული საგანმანათლებლო პროგრამების, მოკლე ციკლის საგანმანათლებლო პროგრამების, პროფესიული მომზადების პროგრამების, პროფესიული გადამზადების პროგრამების მომზადების პროგრამების განხორციელება;
7. სწავლების ინოვაციური შეთოდების აპრობირება და სასწავლო პროცესში მათი ჩართვა საგანმანთლებლო საქმიანობის უახლესი შედეგების დანერგვისა და ეფექტიანი გამოყენებისათვის;
8. მაღალკვალიფიციური, შრომის ბაზართან ადაპტირებული, კონკურენტუნარიანი სპეციალისტების მომზადება;
9. საგანმანათლებლო სისტემისა და კურსდამთავრებულთა დასაქმების მონიტორინგის სისტემის განვითარება;
10. ინკლუზიურობის მიდგომის განვითარება, შშმ და სსსმ პირთა უკეთ ადაპტირებისთვის და ჩართვისთვის ყოველდღიურ და პროფესიონალურ საქმიანობაში;
11. კოლეჯში არსებული სასწავლო პროგრამების, ტრენინგ-კურსების, პროფესიული მომზადებისა და პროფესიული გადამზადების პროგრამების მორგება თანამედროვე ბიზნესის მოთხოვნებს და თეორიულ სწავლებასთან ერთად პრაქტიკული უნარ-ჩვევების გამომუშავების გათვალისწინება;
12. სხვადასხვა სახელოვნებო დარგის განვითარება-აღორძინება;
13. სასწავლო და სოციალური პარტნიორობის სისტემის ჩამოყალიბება და გააქტიურება, დაინტერესებული პირების, სახელმწიფო და კერძო სექტორის, არასამთავრობო ორგანიზაციების კოლეჯის მართვის და ეფექტიანი გადაწყვეტილებების მიღების პროცესში ჩართვის მიზნით.

ამ მიზნების მისაღწევად, კოლეჯი:

• უზრუნველყოფს თითოეული პროფესიული სტუდენტის/მსმენელის განათლების, მომზადებისა და განვითარების პირობების გაუმჯობესებას მისი საჭიროებების გათვალისწინებით;

• ზრუნავს თავისი პერსონალის პროფესიულ განვითარებაზე;

* ხელს უწყობს პროფესიულ სტუდენტთა/მსმენელთა სოციალური პირობების გაუმჯობესებას;
* ხელს უწყობს სტუდენტთა თვითშემოქმედებას, ორგანიზებას უკეთებს კონფერენციებს, გამოფენებს და სხვადასხვა კულტურულ-საგანმანათლებლო ღონისძიებებს;
* ხელს უწყობს პროფესიული განათლების სფეროში სასწავლო-სამეწარმეო პარტნიორობას;
* ხელს უწყობს საგანმანათლებლო პროგრამების დაგეგმვისა და განხორციელების პროცესში შესაბამისი დარგის დამსაქმებლების მონაწილეობას;

• ზრუნავს შეზღუდული შესაძლებლობების მქონე პროფესიულ სტუდენტთათვის/მსმენელთათვის სწავლის პირობების ადაპტირებაზე;

• ხელს უწყობს თანამედროვე ცოდნისა და ინოვაციური მეთოდების დანერგვას;

• თანამშრომლობს საქართველოს სხვა საგანმანათლებლო დაწესებულებებთან;

• ხელს უწყობს საერთაშორისო თანამშრომლობას და უცხოეთის შესაბამის საგანმანათლებლო დაწესებულებებთან პროფესიულ სტუდენტთა და მასწავლებელთა ურთიერთგაცვლას;

• ახორციელებს ტრენინგ-კურსებსა და მოკლევადიან პროფესიულ საგანმანათლებლო პროგრამებს, რომელსაც თან არ ახლავს კვალიფიკაციის დამადასტურებელი დოკუმენტის გაცემა;

* კანონმდებლობით დადგენილი წესით აპირებს განახორციელოს პროფესიული მომზადებისა და გადამზადების პროგრამები, რომელთა დასრულების შემდეგ კოლეჯის მიერ გაიცემა სახელმწიფოს მიერ აღიარებული სერტიფიკატი;

• ახორციელებს საქართველოს კანონმდებლობით გათვალისწინებულ სხვა უფლებამოსილებებს.

კოლეჯში პროფესიული საგანმანათლებლო საქმიანობა მიმდინარეობს წინა წელს გაწეული მუშაობის შედეგების გაანალიზების საფუძველზე, ძირითადი პრობლემებისა და გამოწვევების გათვალისწინებით, მომავალი მიზნებისა და ამოცანების განსაზღვრითა და პრიორიტეტების გამოკვეთით. კოლეჯს შემუშავებული აქვს სტრატეგიული განვითარების შვიდწლიანი და ერთწლიანი სამოქმედო გეგმები, რომლებიც პერიოდულად ექვემდებარება განახლებას.

**ერთწლიანი სამოქმედო გეგმის პოლიტიკა**

სსიპ - კოლეჯი „თბილისის ხელოვნების კოლეჯის“ ერთწლიანი სამოქმედო გეგმა კოლეჯის სამუშაო პოლიტიკის განმსაზღვრელი დოკუმენტია. სტრატეგიის შემუშავება განპირობებულია კოლეჯის პროფესიული განათლების სტრატეგიული დაგეგმვის აუცილებლობით, რათა გაძლიერდეს კოლეჯში დაწყებული ცვლილებები და შესაძლებელი გახდეს დაწესებულების მთელი სისტემის ეფექტურობის გაუმჯობესება. სტრატეგიის შემუშავება და დანერგვა მნიშვნელოვანია კოლეჯის საერთო ღირებულებების, პრინციპებისა და მიზნების მისაღწევად. ის ხელს უწყობს პედაგოგიური და ადმინისტრაციული რესურსის გაერთიანებას და ერთიან შეთანხმებულ საქმიანობას. სამოქმედო გეგმა ერთობლივი მუშაობის შედეგია. იგი მიმოიხილავს დაწესებულების ერთწლიან ხედვას, დანიშნულებას, მუშაობის მთავარ პრინციპებს, მნიშვნელოვან მიზნებსა და ამოცანებს, ასევე მათი გადაწყვეტის გზებსა და საშუალებებს 2022 სასწავლო წლის პერიოდში. ერთწლიანი სამოქმედო გეგმის განხორციელების მოქმედებათა გეგმა მუშავდება გუნდურად, აქტიური ჩართულობით, თანამშრომლობისა და საერთაშორისო გამოცდილების გათვალისწინებით, ძლიერი და სუსტი მხარეების ანალიზის საფუძველზე, კვლევების/პროგნოზების, წინა წლი(ებ)ის სამოქმედო გეგმების შეფასების, შედეგების, ანალიზის, ანგარიშებისა და დასკვნების გათვალისწინებით და სხვა აპრობირებული მეთოდოლოგიით. მისი შემუშავების მიზნით, იქმნება სამუშაო ჯგუფი, რომლის შემადგენლობაში აუცილებელ წევრებად განისაზღვრებიან კოლეჯის დირექციის/ადმინისტრაციის, შრომითი ხელშეკრულებით დასაქმებული ან/და სხვა დაინტერესებული პირები. სამოქმედო გეგმა საჯარო დოკუმენტია, რომლის საშუალებითაც კოლეჯი ცდილობს გაუზიაროს სამომავლო გეგმები ყველა დაინტერესებულ მხარეს და ჩართოს ისინი კოლეჯის საქმიანობის შეფასებასა და შემდგომი სრულყოფის პროცესში.

**2022 წლის სამოქმედო გეგმის ძირითადი საკითხები**

1. მიმდინარეპროგრამები - კოლეჯის მიერ 2021 წელს შემუშავებული იქნა ორი მოკლევადიანი სასწავლო პროგრამა (ტიხრული მინანქარი და მინის მხატვრული დამუშავება). 2022 წელს იგეგმება შემდეგი ღონისძიებების გატარება:

* აღნიშნული პროგრამების იმპლემენტაცია
* სტუდენტების მოზიდვა
* პროგრამებისთვის საჭირო მატერიალური ბაზის სრულყოფამდე მიყვანა
* პროგრამებისთვის საჭირო შიდა ნორმატიული აქტების მომზადება და დამტკიცება
* ფართში, სადაც კოლეჯია დღეს განთავსებული, სწავლებისთვის საჭირო ყველა უსაფრთხოების ზომების უზრუნველყოფა

2. სხვასასწავლოპროგრამები - კოლეჯს“ დაგეგმილი აქვს 2022 წელს სხვა მოკლევადიანი პროგრამების თეორიული ბაზის მომზადებაც, მათი შემდგომი დანერგვის მიზნით.

3. დონორებიდაუცხოელიპარტნიორები - კოლეჯს დაგეგმილი აქვს 2022 წელს დაამყაროს და გააღრმავოს კონტაქტები ადგილობრივ და უცხოელ დონორებთან და აგრეთვე უცხოელ პროფესიულ სასწავლებლებთან, რათა განახორციელოს ახალი პროგრამების დანერგვა, გაიზიაროს წამყვანი სპეციალისტების გამოცდილება, უზრუნველყოს სტუდენტები მოწინავე სწავლის მეთოდოლოგიით, გააძლიეროს ინკლუზიურობის ფაქტორი და უკეთ უპასუხოს თანამედროვეობის გამოწვევებს.

4. სახელოვნებოდარგებისაღორძინება - კოლეჯი აქტიურად არის ჩართული სხვადასხვა სახელოვნებო დარგის აღორძინების პროექტში და ინტენსირად მუშაობს დარგთან დაკავშირებული კომერციული, სოციალური და საგანმანათლებლო ინსტიტუტების კოალიციურ პროექტში თავმოყრის პროცესზე. 2022 წელს კოლეჯს დაგეგმილი აქვს ხის გადამუშავების და მხატვრული დამუშავების სფეროში მსხვილი პროექტის განხორციელება სხვადასხვა პარტნიორთან ერთად.